open-index/open-wikipedia-markdown huggingface dataset:
Nava jõgi

**Nava jõgi** on Virossa Jõgevamaan Jõgevassa virtaava 3 kilometriä pitkä Põltsamaa jõen sivujoki.

## Maantietoa
Nava jõgi alkaa Endla järven luoteispäästä Räägun kanava alkukohdan vierestä. Joki sijaitsee koko matkallaan Endlan luonnonsuojelualueella Linnusaare raban ja Endla raban välissä ja se virtaa hieman kääntyillen kohti pohjoista ja luodetta. Joki sijaitsee suoalueen keskellä eikä sen varressa ole (enää) asutusta. Joen yhtymäkohta Põltsamaa jõgeen on myös asumatonta aluetta eikä sillä ole karttanimeä. Põltsamaa jõesta käytetään historiallisista syistä (alla) alajuoksulla yhtymäkohdasta Räägun kanavalle asti nimeä Vanajõgi eli Vana-Vorsti jõgi.

## Vesistösuhteita
Nava jõgi sijaitsee Narvanjoen vesistöalueen Emajoen valuma-alueeseen, jonka Põltsamaa jõen valuma-alueeseen se kuuluu. Sen valuma-alueen pinta-ala on 385 neliökilometriä, joka merkitsee sitä, että vesi virtaa toisinaan myös Endla järven suuntaan ja Räägun kanavan kautta pois. Räägun kanavalla valuma-alueen pinta-alaksi ilmoitettiin aikaisemmin vain 66,2 neliökilometriä .

## Historiaa
Nava jõen virtaamissuunta on saattanut aina olla Endla järvestä kohti pohjoista. Virtaamissuunta on historiallisella ajalla ollut riippuvainen siitä, miten Räägun kanavalla on toimittu. 

## Huomautuksia

## Lähteet
Christian Gottfried Körner

**Christian Gottfried Körner** (1756–1831) oli saksalainen kirjailija ja juristi. Hän kohosi 1817 salaiseksi ylihallintoneuvokseksi (*Oberregierungsrat*). Hän oli Friedrich Schillerin ystävä, ja hänen vaikutuksensa tämän elämänkulkuun oli suuri. Hän julkaisi ensimmäisen painoksen Schillerin teoksia (1812–1815, 12 nidettä) sekä elämäkerrallisen luonnoksen. Hän julkaisi omaa tuotantoakin, kuten *Ästhetische Ansichten* (1808) ja elämäkerrallisesti tärkeän teoksen ''Schillers Briefwechsel mit Körner" (julk. Goedeke. 1874–).

Körnerin poika oli runoilija Theodor Körner (1791–1813).

## Lähteet

## Aiheesta muualla
Montroty

**Montroty** (tunnetaan myös nimellä **Mont-Rôty**) on kunta Pohjois-Ranskassa Seine-Maritimen departementissa Normandian alueella. Se sijaitsee noin 76 kilometriä Dieppen kaupungista kaakkoon.

Kylä on perustettu 1100-luvulla. Tuolloin Mortemerin luostarin munkki kaskesi maan ja alkoi viljellä sitä. Ja kun kylään rakennettiin myöhemmin kappeli, tuli siitä seurakunta. Kunnan alueelle perustettiin temppeliherrojen komennuskunta, joka siirtyi myöhemmin Maltan komennuskunnalle. 1500-luvulta peräisin oleva komennuskunnan talo on yhä olemassa, ja se on yksityisomistuksessa. Sainte-Madeleinen kirkko on peräisin 1600- ja 1700-luvuilta. Kirkon kellotornilla on terävä huippu, kuten monilla kellotorneilla Pays de Brayn alueella.

## Lähteet

## Aiheesta muualla
Neuf-Marché

**Neuf-Marché** on kunta Pohjois-Ranskassa Seine-Maritimen departementissa Normandian alueella. Se sijaitsee Eptejoen varrella, noin 82 kilometriä Dieppen kaupungista kaakkoon.

## Historia
Nimi Neuf-Marché tarkoittaa uutta rajaa. Se juontaa juurensa Saint-Clair-sur-Epten sopimukseen vuonna 911, jolla Ranskan kuningas Kaarle Yksinkertainen luovutti Normandian Rollolle. 1100-luvulla Englannin kuningas Henrik I rakennutti Neuf-Marchéen uuden linnoituksen, joka korvasi Rollon rakentaman vanhan linnoituksen. Vuonna 1195 Ranskan kuningas Filip II Augustus valloitti Neuf-Marchén Richard Leijonamieleltä. Vuonna 1419 Englannin kuningas Henrik V piiritti Neuf-Marchéa.

## Nähtävyyksiä
1100-luvulla rakennetun linnan rauniot ovat yhä nähtävissä, ja ne on listattu departementin nähtävyydeksi. Romaaninen 900- ja 1100-luvuilta peräisin oleva Saint-Pierren kollegiaalikirkko on yksi Normandian ja Ranskan vanhimmista. Se on listattu historialliseksi muistomerkiksi vuonna 2004.

## Lähteet

## Aiheesta muualla
Cassard (1803)

**Cassard** oli Ranskan laivaston 74-tykkinen Téméraire-luokan linjalaiva.

## Valmistus

Alus tilattiin nimellä *Vaisseau No. 1* Brestin telakalta, missä köli laskettiin 26. elokuuta 1793 nimellä *Lion*. Alus sai 24. helmikuuta 1798 nimen *Glorieux* ennen kuin se nimettiin 4. maaliskuuta *Cassardiksi*. Alus laskettiin vesille 24. syyskuuta 1803 ja otettiin palvelukseen 16. helmikuuta 1804.

## Palvelus
Alus poistettiin laivastoluettelosta 18. toukokuuta 1818, minkä jälkeen se muutettiin  ankkurointiproomuksi. Alus romutettiin 1831–1832.

## Lähteet
*

### Viitteet
Oulun Akateeminen Mölökky- ja Kyykkäseura

**Oulun Akateeminen Mölökky- ja Kyykkäseura** (lyhenne **OAMK**) on oululainen urheiluseura. Oulun Akateeminen Mölökky- ja Kyykkäseura perustettiin 1. syyskuuta 2002 Oulun yliopistolla. OAMKin jäseniksi pääsevät vain Oulun yliopiston ja Oulun ammattikorkeakoulun opiskelijat. OAMK järjestää Oulussa kyykän akateemiset talvikilpailut.

## Historia
Vuonna 2000 valtakunnallisissa jäynäkilpailuissa oli teemana AMK-jatkotutkinto. DreamTeam joukkue, joka edusti Oulua keksi tutkinnoksi Akateeminen Mölkky- ja Kyykkä -tutkinto. Seuraavana talvena aloitettiin OTiTin ja SIKin järjestämä kyykänpeluu ja tässä alettiin käyttämään nimeä Oulun Akateeminen Mölökky- ja Kyykkä. 1. syyskuuta 2002 Oulun Akateemisen Mölökky- ja Kyykkäseuran perustava kokous pidettiin Oulun yliopistossa luentosalissa L1.

Huhtikuussa 2021 OMAKista irtaantui uusi seura nimeltä Oulun Kyykkä. Irtaantuminen koettiin tarpeelliseksi, OAMKin vaatiessa opiskeluoikeuden Oulun yliopistoon. Irtautumisen myötä OAMK alkoi keskittää toimintaansa akatemisiin talvikilpailuihin.

## Saavutukset
* Joukkuekilpailun SM-hopeaa (2): 2016, 2018
* Joukkuekilpailun SM-pronssia (2): 2016, 2017

## Lähteet
*
### Viitteet
Garabekewül

**Garabekewül** on kaupunki ja samannimisen piirikunnan hallinnollinen keskus Lebapin maakunnassa Turkmenistanissa. Se sijaitsee Amudarjan vasemmalla rannalla 90 kilometriä maakunnan pääkaupungista Türkmenabatista kaakkoon. Vuoden 2022 väestönlaskennan mukaan kaupungissa oli 15&nbsp;135 asukasta.

Garabekewülista tuli piirikeskus vuonna 1925, kaupunkimainen taajama vuonna 1940 ja kaupunki vuonna 2016. Garabekewülin piirikunta liitettiin vuonna 2017 Halaçin piirikuntaan, ja vuonna 2022 sen alue siirrettiin Saýatin piirikuntaan. Se perustettiin uudelleen vuonna 2025.

Garabekewülin kautta kulkee Türkmenabatin ja Kerkin välinen maantie ja rautatie. Kaupungissa toimii ompelimo ja metsänhoitoalue. Piirikunnan keinokasteltu maatalous on erikoistunut puuvillan ja viljan viljelyyn, silkin- ja viininviljelyyn sekä karjanhoitoon. Se tuottaa myös viiniä ja brandya. Paikallisia nähtävyyksiä ovat runoilija ja sotapäällikkö Seýitnazar Seýdin patsas ja sen lähellä sijaitsevan linnoituksen rauniot.

## Lähteet
Leonard Cline

**Leonard Lanson Cline** (11. toukokuuta 1893 Bay City, Michigan – 15. tai 16. tammikuuta 1929 New York) oli yhdysvaltalainen kirjailija ja toimittaja.

Cline opiskeli Michiganin yliopistossa ja meni sitten sanomalehtialalle. Hän toimi reportterina sekä musiikki-, taide- ja kirjallisuusarvostelijana ensin Detroit News-lehdessä 1916–1922, vuodesta 1922 Baltimore Sun-lehdessä ja myöhemmin St. Louis Post-Dispatch-lehdessä. Hän kirjoitti runoja, kertomuksia ja artikkeleita myös eri aikakauslehtiin kuten American Mercury, Scribners, The Smart Set, The Liberator, The Nation ja The New Republic. Hän sai Pulitzerin palkinnon Ku Klux Klan-järjestöstä Baltimore Sun-lehteen kirjoittamastaan artikkelisarjasta.

Ensimmäisen runokokoelmansa *Poems* Cline julkaisi 1914. Vuonna 1925 Cline julkaisi esikoisromaaninsa *God Head*. Sanomalehtireportterina Cline oli joutunut vuonna 1917 tutkimaan lakko-olosuhteita Gogebic Rangen rautamalmikaivosalueella Pohjois-Michiganissa, alueella, jonne suomalaisia kaivostyömiehiä on kertynyt huomattavasti. Siellä esiintyi pääagitaattorina eräs Strang-niminen salaperäinen mies, josta Cline sai esikuvan romaanin päähenkilölle Paul Kempfille ja ensimmäiset aiheensa tähän romaaniinsa. Tavattuaan myöhemmin suomalaisia New Yorkissa ja muualla hän tutustui myös suomalaiseen Kalevalan tarustoon, jota hän käytti romaanissa. 

Vuonna 1926 Cline julkaisi humoristisen romaanin *Listen, Moon?*, joka kertoi Chesapeake Bayn seudulla merirosvoksi ryhtyneestä professorista. Vuonna 1927 ilmestyi Clinen tunnetuin teos, kauhuromaani *The Dark Chamber*. H. P. Lovecraft ylisti tätä romaania mestariteoksena esseessään *Supernatural Horror in Literature*. Cline julkaisi tarinoita myös pulp-lehdissä nimimerkillä *Alan Forsyth*. 

Vuonna 1927 Cline ampui ystävänsä Wilfred Irwinin kuoliaaksi maatilallaan Mansfieldissa Connecticutissa juopuneiden riidan seurauksena. Hän tuomittiin taposta vuodeksi vankeuteen mutta hän vapautui vankilasta jo 8 kuukauden jälkeen hyvän käytöksen vuoksi. Vapauduttuaan Cline pääsi työhön Henry Lucen omistamaan Time-lehteen. Cline piti 15. tammikuuta 1929 New Yorkin asunnossaan juhlat saatuaan myytyä näytelmäkäsikirjoituksensa. Juhlien aikana Cline valitti ystävileen kärsivänsa rintakivuista. Hänet löydettiin sydänkohtaukseen kuolleena asunnostaan 20. tammikuuta viisi päivää juhlan jälkeen. Clinelta julkaistiin hänen kuolemansa jälkeen vielä postuumi runokokoelma *After-Walker* vuonna 1930.

## Suomennettua tuotantoa
* *Jumalan pää*; suomentanut Juri Nummelin. Oppian, Helsinki 2020 (alkuteos *God Head*) 

## Lähteet

## Aiheesta muualla
* The Online Books Page : Online Books by Leonard Cline
Radó von Kövesligethy

**Radó Kövesligethy** (1862–1934) oli unkarilainen tähtitieteilijä. Hän oli 1883–1887 observaattorina Ógyallan astrofysikaalisessa observatoriossa, 1887 meteorologisen laitoksen assistenttina Budapestissä, 1888–1893 Budapestin yliopiston fysikaalisen laitoksen assistenttina, vuodesta 1890 kosmografian dosenttina, vuodesta 1893 kosmografian professorina. Vuodesta 1899 hän oli myös Ógyallan observatorion varajohtaja. Hän julkaisi runsaasti, alkujaan unkariksi ilmestyneitä, enimmäkseen spektrianalyysia koskevia teoksia.

## Teokset
* *Grundzüge einer theoretischen Spektralanalyse* (1890)
* *Handbuch der matematischen und astronomischen Geographie* (1899) 
* *Über die beiden Parametergleichungen der Spektralanalyse* (1899).

## Lähteet

## Aiheesta muualla
Luettelo maailman arvokkaimmista urheilujoukkueista Forbesin mukaan

**Forbesin maailman arvokkaimpien urheilujoukkueiden lista** on vuosittainen ranking, jonka *[[Forbes]]*-lehti on koonnut vuodesta 2010 lähtien. Se arvioi 50 ammattilaisurheilujoukkueen yritysarvoja pääsarjoista kuten NFL, NBA, MLB, NHL, jalkapallo ja muut. Arviot perustuvat tekijöihin kuten liikevaihto, liiketulos ja markkinadynamiikka.

Forbes alkoi arvioida yksittäisiä urheilujoukkueita jo vuonna 1998 sarjakohtaisilla listoilla, mutta ensimmäinen yhdistetty maailmanlaajuinen 50 joukkueen lista julkaistiin heinäkuussa 2010. Tuolloin Manchester United oli listan kärjessä 1,83 miljardin dollarin arvolla. Listasta on tullut tärkeä mittari urheilujoukkueiden taloudellisen tilan ja kasvun arvioinnissa, mikä heijastaa globaalin urheilun kasvavaa kaupallistumista. Arviot lasketaan yritysarvona (oman pääoman plus nettovelan summana) ja ne sisältävät stadionioikeudet, sponsorointisopimukset, mediasopimukset ja lipputulot, mutta eivät kiinteistöomistuksia, alueellisia urheilukanavia tai joukkueeseen kuulumattomia varoja. Nämä arviot perustuvat Forbesin omiin sarjakohtaisiin analyyseihin, joita päivitetään ympäri vuoden.

Viimeisimmässä, joulukuussa 2025 julkaistussa listassa, NFL:n Dallas Cowboys säilytti ykkössijansa kymmenettä peräkkäistä vuotta 13 miljardin arvolla. Koko 50 joukkueen listan yhteisarvo oli 353 miljardia dollaria, mikä oli lähes 22 % enemmän kuin vuonna 2024 ja yli kaksinkertainen vain neljän vuoden takaisesta. Keskimääräinen arvo oli 7,1 miljardia dollaria per joukkue. Vielä vuonna 2019 maailman arvokkaimman urheilujoukkueen arvo oli 5 miljardia dollaria, kun vuonna 2025 se ei olisi riittänyt 50 parhaan joukkoon.

## Nykyinen ranking

## Aikaisemmat vuodet
### 2024

### 2023

### 2022

### 2021

### 2020

### 2019

### 2018

### 2017

### 2016

### 2015

### 2014

### 2013

### 2012

### 2011

### 2010

## Lähteet
Pummanginjoki

**Pummanginjoki** ( tai Пуммангинйоки, *Pummanginjoki*) on Venäjällä Murmanskin alueen Petsamon piirissä virtaava 14 kilometrin pituinen joki, joka laskee Barentsinmeren Pummanginvuonoon. Sen suulla on aiemmin sijainnut Pummangin kylä, joka perustettiin vuonna 1864.

Pummanginjoki alkaa Keskisaarennon keskiosassa sijaitsevalta Kölkkälänjänkältä. Yläjuoksullaan se virtaa virtaa Pummanginjärven () läpi, jonka pinta on noin 105 metriä merenpinnan yläpuolella. Keskijuoksulla Resulanjänkällä jokeen yhtyy useita sivu-uomia, kuten Nujakanjärven laskuoja, Kuivakurunjoki sekä Karhujärvestä laskeva Karhujoki. Joki laskee lopulta Pummanginvuonoon.

## Lähteet
Sven Caspersson Wijkman

**Sven Caspersson Wijkman** (19. tammikuuta 1754 Östervåla – 9. helmikuuta 1839 Västerås) oli ruotsalainen pappi ja poliitikko, joka toimi Västeråsin hiippakunnan piispana vuosina 1825–1839. Hänet nimettiin vuonna 1795 teologian professoriksi Uppsalan yliopistoon. Wijkman osallistui pappissäädyn edustajana kaikille valtiopäiville vuosina 1800–1830. Hän oli näkökannoiltaan varsin liberaali.
## Lähteet
Akateeminen kyykkä

**Akateeminen kyykkä** on vuonna 1966 kehitelty muunnelma kyykästä. Akateemisen kyykkä eroaa suuriten kyykästä peliajankohdallaan, sillä akateemista pelataan talvisin verrattuna kyykän normaaliin ajankohtaan kesään.

## Historia
Akateeminen kyykkä kehitettiin vuonna 1966. Samana vuonna järjestettiin ensimmäiset Akateemisen kyykän MM-kilpailut.

## Organisaatiot

### Oulun Akateeminen Mölökky- ja Kyykkäseura

Oulun Akateeminen Mölökky- ja Kyykkäseura on Oulun yliopiston ja Oulun ammattikorkeakoulun opiskelijoista koostuva yhdistys, joka vastaa Oulun akateemisen kyykän toiminnasta. OAMK perustettiin vuonna 2002. OAMK järjestää vuosittain Oulun Kyykkäliigan, Liigacupin ja Parikyykkäliigan.

### Polytekninen Willimiesklubi
Polytekninen Willimiesklubi on Lappeenrannan–Lahden teknillinen yliopisto LUTin opiskelijoista koostuva yhdistys. PoWi järjestää vuosittain Nationaali Kyykkä Liigan, sekä PoWiCupin.

### Tampereen Akateeminen Kyykkäseura
Tampereen Akateeminen Kyykkäseura on Tampereen yliopiston opiskelijoista koostuava yhdistys. TAKS perustettiin vuonna 2018. TAKS järjestää vuosittain Kyykkäliigan ja Ruskakyykän.

### Tutin Kyykkäliiga
Tutin Kyykkäliiga on Vaasan yliopiston teknillisten tieteiden opiskelijoista koostuva toimikunta. Kyykkäliiga perustettiin vuonna 2025. Tutin Kyykkäliiga järjestää vuosittain Kyykkäliigan, sekä Vaasanmestaruus kyykän.

## Lähteet
Rudolf Wall

**Rudolf Wall** (19. tammikuuta 1826 – 1893) oli ruotsalainen liikemies, joka perusti *[[Dagens Nyheter]]* -sanomalehden ja toimi sen ensimmäisenä päätoimittajana vuosina 1864–1889. Hän aloitti uransa *[[Aftonbladet]]in* juoksupoikana ja työskenteli 1840-luvulta lähtien kirjanpainajana. Vuosina 1848–1857 Wall julkaisi liberaalia *Friskytten*-viikkolehteä. Hän vastusti skandinavismia ja militarismia ja kannatti muun muassa poliittisia oikeuksia, uskonnonvapautta sekä elinkeinovapautta.

## Lähteet

## Aiheesta muualla
Sven Romanus

**Sven Romanus** (1906–2005) oli ruotsalainen juristi, joka toimi oikeusneuvoksena eli Ruotsin korkeimman oikeuden jäsenenä vuodesta 1951 ja sen puheenjohtajana 1969–1973. Vuosina 1976–1979 Romanus oli Ruotsin oikeusministeri.
## Lähteet
Arthur Natorp

**Arthur Eric Natorp** (22. huhtikuuta 1890 Tukholma – 19. tammikuuta 1943 Tukholma) oli ruotsalainen näyttelijä ja elokuvaohjaaja. Hän oli naimisissa näyttelijä Gull Natorpin kanssa.
## Lähteet

## Aiheesta muualla
Teknetiumtetrakloridi

**Teknetiumtetrakloridi** (TcCl4) on teknetiumin ja kloorin muodostama yhdiste ja yksi teknetiumin klorideista. Teknetiumtetrakloridi on punaista kiteistä ainetta. Se on kidejärjestelmältään ortorombista ja rakenteeltaan samankaltaista kuin zirkoniumin, hafniumin ja platinan tetrakloridit, mutta poikkeaa rakenteeltaan teknetiumin kanssa samaan ryhmään kuuluvan reniumin tetrakloridin (ReCl4) rakenteesta. Yli 50&nbsp;K:n lämpötiloissa teknetiumtetrakloridi on paramagneettista ja muuttuu antiferromagneettiseksi alle 24&nbsp;K:n lämpötiloissa. Vakuumissa 450&nbsp;°C:n lämpötilassa teknetiumtetrakloridi puolestaan hajoaa ensin teknetiumtrikloridiksi (TcCl3) ja sitten edelleen teknetiumdikloridiksi (TcCl2).

Teknetiumtetrakloridia valmistettiin ensimmäisen kerran 1950-luvulla joko diteknetiumheptoksidin (Tc2O7) ja hiilitetrakloridin (CCl4) välisellä reaktiolla paineessa tai diteknetiumheptoksidin ja kloorikaasun välisellä reaktiolla korkeassa lämpötilassa.

## Lähteet

## Aiheesta muualla
* PubChem: Tetrachlorotechnetium
Oulun Kyykkä

**Oulun Kyykkä** (lyhenne **OK**) on oululainen kyykkäseura. Oulun Kyykkä perustettiin 10. huhtikuuta 2021.

## Historia
Huhtikuussa 2021 entiset Oulun Akateemisen Mölökky- ja Kyykkäseuran aktiivit perustivat uuden kyykkäseuran Ouluun. Uuden seuran perustaminen koettiin tarpeelliseksi OAMKin vaatiessa opiskeluoikeuden Oulun yliopisto tai Oulun ammattikorkeakouluun. Uuden seuran kautta saatiin mahdollisuus juniortoiminnalle, sekä korkeakoulujen ulkopuolisten jäsenien hankinnalle. Uuden seuran myötä OAMKille annettiin vastuuksi akateemisen kyykän ylläpito, ja Oulun Kyykälle jäi vastuuksi kesällä järjestettävä kyykkä.
## Saavutukset
* Joukkuekilpailun SM-kultaa (2): 2021, 2022

## Lähteet
Aseistetun käden ritarikunta

**Aseistetun käden ritarikunta** () oli tanskalainen ritarikunta, joka perustettiin 1616 kuningas Kristian IV:n käskystä. Siihen nimitettiin kaikkiaan 12 aatelismiestä, jotka olivat ansioituneet Kalmarin sodan aikana Tanskan hyväksi.

Käytännössä ritarikunta lakkasi olemasta jo vuonna 1634, kun Kristian IV tarjosi kahdelle edelleen elossa olevalle nimityksen saaneelle nimitystä Elefanttiritarikuntaan, jos he luopuisivat Aseistetun käden ritarikunnan tunnuksista. Kristian V harkitsi ritarikunnan elvyttämistä, mutta luopui ajatuksesta ja päätyi lopulta perustamaan Dannebrogin ritarikunnan vuonna 1671.

Ritarikuntaan nimityksen saaneet 12 henkilöä olivat:

* Christen Friis
* Albret Skeel
* Jørgen Lunge
* Breide Rantzau
* Gert Rantzau
* Anders Bille
* Ditlev Rantzau
* Anders Sinklar
* Jens Sparre
* Marqvardt Pentz
* Ulrik Sandberg
* Jørgen Skeel
Ritarikunnan tunnuksista vain kolmen olinpaikka on tiedossa: yksi Rosenborgin linnassa, toinen kansallishistoriallisessa museossa Frederiksborgin linnassa ja kolmas yksityiskokoelmassa.

## Lähteet
Isac Hedqvist

**Isac Hedqvist** (s. 22. maaliskuuta 2005 Örnsköldsvik, Ruotsi) on ruotsalainen jääkiekkoilija, pelipaikaltaan hyökkääj.. Hedqvist edustaa SHL:ssä pelaavaa Luleå HF:ää. Hänellä on sopimus joukkueen kanssa kauden 2027–2028 loppuun saakka.

Hedqvistin kasvattajaseura on Svedjholmens IF.

Hedqvist on pelannut 111 SHL:n runkosarjan ottelua. Näissä otteluissa hän on tehnyt 13 maalia ja 17 syöttöä eli yhteensä 30 tehopistettä. Hedqvist on pelannut 28 SHL:n ylempien pudotuspelien ottelua. Näissä otteluissa hän on tehnyt neljä maalia ja kahdeksan syöttöä eli yhteensä 12 tehopistettä. Hän on voittanut yhden SHL:n mestaruuden. 

## Huomautukset

## Lähteet
Ernst Laas

**Ernst Laas** (1837–1885) oli saksalainen filosofi. Hän oli ensin koulunopettajana Berliinissä ja vuodesta 1872 professorina Strassburgin yliopistossa. Laasin filosofia on omintakeinen positivismin muodostus. Hänen pääteoksensa on *Idealismus und Positivismus* (3 os., 1879–1884). Lisäksi hän julkaisi kasvatusopillisia teoksia ja teoksen *Kants Analogien der Erfahrung* (1876), jossa hän arvostelee voimakkaasti Immanuel Kantin oppia.

## Lähteet

## Aiheesta muualla
Casper Juustovaara Karlsson

**Casper Juustovaara Karlsson** (s. 25. lokakuuta 2007 Luulaja, Ruotsi) on ruotsalainen jääkiekkoilija. Juustovaara Karlsson edustaa SHL:ssä pelaavaa kasvattajaseuraansa Luleå HF:ää. Hänellä on sopimus joukkueen kanssa kauden 2027–2028 loppuun saakka. Hänen pelipaikkansa on keskushyökkääjä tai vasen laitahyökkääjä.

Juustovaara Karlsson on pelannut 27 SHL:n runkosarjan ottelua. Näissä otteluissa hän on tehnyt neljä maalia ja kaksi syöttöä eli yhteensä kuusi tehopistettä. 

## Huomautukset

## Lähteet
Barra

**Barra** tarkoittaa muun muassa seuraavia:

* Mary Barra (o.s. Makela, s. 1961), yhdysvaltalainen yritysjohtaja, General Motorsin toimitusjohtaja
* Barra, saari Skotlannissa
* Barra Issa, Nigerin sivuhaara joen sisämaasuistossa Malissa
* Barra (1794), Ranskan laivaston Téméraire-luokan linjalaiva
* Barra vasca, (suom. baskilaiskeihäs) espanjalainen keihäänheittotyyli
Tonnerre (1808)

**Tonnerre** oli Ranskan laivaston 74-tykkinen Téméraire-luokan linjalaiva.

## Valmistus

Alus tilattiin 16. huhtikuuta 1794 nimellä *Vaisseau No 3* Brestin telakalta, missä köli laskettiin 22. syyskuuta. Se sai 1795 nimen *Quatorze Juillet*. Alus laskettiin vesille 9. kesäkuuta 1808 nimellä *Tonnerre* ja otettiin palvelukseen 21. heinäkuuta.
 
## Palvelus
Britannian kuninkaallisen laivaston hyökätessä 12. huhtikuuta 1809 polttolaivoin Île de Aixin ankkuripaikalle alus ajettiin matalikolle Île Madamen lähellä. Estääkseen aluksen vihollisen haltuun joutumisen miehistö poltti karilla olleen aluksensa, jolloin se räjähti.

## Lähteet
*

### Viitteet
Constitution (1795)

**Constitution** oli Ranskan laivaston 74-tykkinen Téméraire-luokan linjalaiva.

## Valmistus

Alus tilattiin Lorientin telakalta, missä köli laskettiin 19. helmikuuta 1794. Se sai 24. kesäkuuta 1794 nimen *Viala*. Alus laskettiin vesille 28. syyskuuta 1795 ja nimettiin 9. lokakuuta 1795 *Voltaireksi* ja joulukuussa *Tonnerreksi*. Alus otettiin palvelukseen toukokuussa 1796.

## Palvelus
Alus nimettiin 5. helmikuuta 1803 *Jupiteriksi*. Britannian kuninkaallinen laivasto valtasi sen 6. helmikuuta 1806 Santo Domingossa. Se liitettiin Britannian kuninkaalliseen laivastoon nimellä *HMS Maida*. Alus myytiin elokuussa 1814.

## Lähteet
*

### Viitteet
Quatorze Juillet (1798)

**Quatorze Juillet** oli Ranskan laivaston 74-tykkinen Téméraire-luokan linjalaiva.

## Valmistus

Alus tilattiin 23. toukokuuta 1794 Lorientin telakalta, missä köli laskettiin elokuussa. Se sai 19. tammikuuta 1795 nimen *Quatorze Juillet*. Alus laskettiin vesille 1. helmikuuta 1798 ja otettiin palvelukseen 3. helmikuuta.

## Palvelus
Alus tuhoutui 29. huhtikuuta 1798 Lorientissa tulipalossa.

## Lähteet
*

### Viitteet
Union (1799)

**Union** oli Ranskan laivaston 74-tykkinen Téméraire-luokan linjalaiva.

## Valmistus

Alus tilattiin 23. toukokuuta 1794 Lorientin telakalta, missä köli laskettiin syyskuussa. Alus laskettiin vesille 1. elokuuta 1799 ja otettiin palvelukseen helmikuussa 1800.

## Palvelus
Alus nimettiin 5. helmikuuta 1803 uudelleen *Diomèdeksi*. Miehistö ajoi 6. helmikuuta 1806 aluksensa maihin Santo Domingossa, jotta se ei joutuisi vallatuksi. Britannian kuninkaallinen laivasto poltti hylyn 9. helmikuuta.

## Lähteet
*

### Viitteet
Jorma Vuoriniemi

**Jorma Kustavi Vuoriniemi** (29. maaliskuuta 1924 Forssa – 2. lokakuuta 1998 Helsinki) oli suomalainen suomen kielen ja tyyliopin apulaisprofessori.

Jorma Vuoriniemen vanhemmat olivat lehtori Johannes Gustaf Vuoriniemi ja voimistelunopettaja Helmi Numminen. Jorma Vuoriniemi tuli ylioppilaaksi Tampereen lyseosta 1942 ja valmistui Helsingin yliopistosta filosofian kandidaatiksi 1948 ja lisensiaatiksi 1969 ja väitteli siellä filosofian tohtoriksi 1973.

Vuoriniemi oli *[[Nykysuomen sanakirja]]n* nuorempi toimittaja 1952–1958, Tampereen yliopiston suomen kielen lehtori 1959–1976 ja Helsingin kauppakorkeakoulun suomen kielen ja tyyliopin apulaisprofessori 1977–1986. Tampereella hän oli myös yliopiston hallituksen jäsen 
1972–1974 ja Helsingissä kauppakorkeakoulun hallituksen jäsen 1979–1980 ja toimi siellä kielten laitoksen johtajana kahteen otteeseen. Helsingin yliopiston suomen kielen ja viestinnän dosentti Vuoriniemi oli 1983–1991 ja hänellä oli myös useita asiantuntija- ja luottamustehtäviä.

## Lähteet
Vuoriniemi

**Vuoriniemi** on muun muassa seuraavien suomalaisten henkilöiden sukunimi:

* Johannes Gustaf Vuoriniemi (aik. *Hyrén*, 1891–1939), opettaja ja runoilija
* Jorma Vuoriniemi (1924–1998), suomen kielen ja tyyliopin apulaisprofessori, Johannes Gustaf Vuoriniemen poika
Daneborg

**Daneborg** on Tanskan asevoimien Sirius-koiravaljakkopartion päätukikohta Koillis-Grönlannissa.

## Maantiede

Daneborg sijaitsee Grönlannissa Koillis-Grönlannin kansallispuistossa Wollaston Forlandin niemimaalla Young Sundin salmen rannalla. Vuoden keskilämpötila Daneborgissa on −10,2&nbsp;°C. Asemalle kuljetaan kesäkuukausien aikana meriteitse jäävahvistetuilla aluksilla.

Paikalla on ollut suurehko haahkayhdyskunta, joita sotilaiden koiravaljakot ovat suojanneet naaleilta.

## Historia
Tanskalainen yhtiö Østgrønlandsk Kompagni rakennutti paikalle nykyisin museona toimivan Sandoddenin pyyntiaseman vuonna 1923. Paikalla on myös kaksi hautaa. Pyytäjä Axel Rasmus Christensen sai surmansa vahinkolaukauksesta vuonna 1923 ja sotilas Eli Knudsen kaatui tulitaistelussa saksalaisten kanssa toisen maailmansodan aikana vuonna 1943.

Daneborgin ("Tanskan linna") sotilastukikohta rakennettiin Sandoddeniin Yhdysvaltojen tuella vuonna 1944. Tukikohtaa käytti Tanskan asevoimien Nordøstgrønlands Slædepatrulje ja maailmansodan lopulla se oli Kansainvälisen siviili-ilmailujärjestön eli ICAO:n sääasema. Vuonna 1947 tehtiin aseman laajennustöitä. Vuonna 1951 paikalle perustettiin Sirius-koiravaljakkopartion tukikohta. Se sai myöhemmin käyttöönsä vuonna 1975 toimintansa lopettaneen sääaseman rakennukset. Vuonna 1997 noin 25 kilometriä Daneborgista luoteeseen perustettiin Zackenbergin tieteellinen tutkimusasema.

## Lähteet
Guillaume Tell (1795)

**Guillaume Tell** oli Ranskan laivaston 80-tykkinen Tonnant-luokan linjalaiva.

## Valmistus
Alus tilattiin Toulonin telakalta, missä köli laskettiin syyskuussa 1794. Alus laskettiin vesille 21. lokakuuta 1795 ja otettiin palvelukseen heinäkuussa 1796.

## Palvelus
Elokuussa 1798 alus osallistui Abukirin taisteluun, jossa se oli toinen selviytyneistä *[[Généreux (1785)|Généreuxin]]* kanssa.

*HMS Foydroyant*, *HMS Lion* ja *HMS Penelope* valtasivat 30. maaliskuuta 1800 Maltan edustalla aluksen, joka liitettiin Britannian kuninkaalliseen laivastoon nimellä *HMS Malta*. Alus muutettiin prommuksi 1831 ja romutettiin elokuussa 1840.

## Lähteet
*

### Viitteet
Väyläkirjat

**Väyläkirjat** on suomalainen kirjankustantamo, jonka kotipaikka on Rovaniemi. Väyläkirjat on kustantanut lähes 800 kirjaa. Kustantamon painopisteenä on alusta asti ollut pohjoiseen liittyvä kirjallisuus, lähinnä tietokirjallisuus, alueen vaikuttajien elämäkerrat sekä sota-ajan muistelut. 

Toimintansa aikana Väyläkirjat on kustantanut myös kaunokirjallisuutta, erityisesti romaaneja, sukukirjoja sekä laajemmin hengellistä ja kirkollista kirjallisuutta. Väyläkirjat on Kristilliset kustantajat ry:n jäsen.

Väyläkirjat oli 2024 ehdollaSuomen Kotiseutuliiton maakunnallisen kotiseututeon saajaksi. Ehdokkuuden perusteluissa todettiin muun muassa, että Väyläkirjat tarjoaa ”matalaakin kynnystä uusille kirjoittajille tekstien julkaisemiseen”.

Kustantamon perustaja ja kustantaja on pellolaislähtöinen journalisti ja pappi Tuomo Korteniemi. Väyläkirjojen yhtiömuoto on osakeyhtiö.

## Lähteet

## Aiheesta muualla

* Väyläkirjojen verkkosivut
Dänew

**Dänew** on kaupunki ja samannimisen piirikunnan hallinnollinen keskus Lebapin maakunnassa Turkmenistanissa. Se sijaitsee Amudarjan vasemmalla rannalla 40 kilometriä maakunnan pääkaupungista Türkmenabatista luoteeseen. Vuoden 2022 väestönlaskennan mukaan kaupungissa oli 15&nbsp;409 asukasta.

Dänewistä tuli piirikeskus vuonna 1925 ja kaupunki vuonna 2016. Sen nimenä oli Galkynyş vuosina 2001–2017.

Dänewin kautta kulkee Türkmenabatista Urganchiin ja Daşoguziin johtava maantie ja rautatie. Kaupungissa toimii puuvillankäsittelylaitos ja elintarviketeollisuutta. Piirikunnan maatalous on erikoistunut puuvillan ja viljan viljelyyn, karjanhoitoon ja silkinviljelyyn.

## Lähteet
Risto Vuorinen

**Risto Vuorinen** -nimisiä henkilöitä ovat:

* Risto Vuorinen, suomalainen toimittaja, kirjailija ja tapahtumajärjestäjä
* Risto Vuorinen (s. 1933), suomalainen mäkihyppääjä
* Risto Vuorinen (1945–2006), suomalainen psykologian professori.
Riccardo Ferri

**Riccardo Antonello Ferri** (s. 20. elokuuta 1963 Crema) on italialainen ammattilaisuransa päättänyt jalkapalloilija, joka pelasi keskuspuolustajan pelipaikalla. Hän on oikeajalkainen ja pituudeltaan 181-senttimetrinen. Ferri pelasi Italian maajoukkueessa 45 ottelua ja teki neljä maalia.

Ferri pelasi Inter Milanon nuorisojoukkueissa. Hän liittyi edustusjoukkueeseen kesällä 1981 ja vakiinnutti paikkansa joukkueen puolustuksessa. Hän voitti joukkueessa liigamestaruuden, Italian cupin, Italian supercupin ja kahdesti Uefa-cupin. Hän siirtyi vuonna 1994 Sampdoriaan, jossa hän pelasi kaksi kautta ja päätti uransa. Ferri pelasi urallaan yli 300 ottelua Italian liigassa.

Ferri edusti Italiaa alle 21-vuotiaiden EM-kilpailuissa vuosina 1984 ja 1986. Lisäksi hän pelasi kesäolympialaisissa 1984, ja Italia sijoittui turnauksessa neljänneksi. Ferri teki debyyttinsä Italian A-maajoukkueessa joulukuussa 1986 pelatussa EM-karsintaottelussa Maltaa vastaan ja teki maalin. Muut maajoukkuemaalinsa hän teki ystävyysotteluissa. Hän pelasi joukkueensa kaikki neljä ottelua EM-kilpailuissa 1988, joissa Italia eteni välieriin ja putosi Neuvostoliitolle. Hän pelasi niin ikään kaikki joukkueensa ottelut MM-kilpailuissa 1990, joissa Italia sijoittui kolmanneksi.

## Lähteet
Time Out Nordics

**Time Out Nordics** on vuonna 2025 perustettu kaupunkimedia, joka toimii Time Out -brändin franchisingmallilla Pohjoismaissa. Toiminnasta vastaa A-lehtien omistama Lyy-Media International Oy, jonka pääkonttori sijaitsee Helsingissä. Time Out Nordics tuottaa kaupunkeihin keskittyvää sisältöä useilla kielillä. Media julkaisee Suomessa neljää eri sivustoa: 

* Time Out Helsinki (suomeksi)
* Time Out Helsinki (englanniksi)
* Time Out Suomi (suomeksi)
* Time Out Finland (englanniksi).

## Historia
Time Out Nordics perustettiin vuonna 2025, jolloin avattiin myös Time Out Finlandin ja Time Out Helsingin sivustot. Laajentuminen Pohjoismaihin etenee vaiheittain: Ruotsin sivusto avataan keväällä 2026, ja muiden Pohjoismaiden lanseeraus on suunnitteilla myöhemmin. Organisaation taustayhtiö, Lyy-Media International Oy, on A-lehtien tytäryhtiö, joka toimii Time Out -brändin lisenssinhaltijana Pohjoismaissa.

## Toiminta
Time Out Nordics tuottaa kaupunkeihin liittyviä sisältöjä, kuten ravintola-arvioita, tapahtumasuosituksia, kulttuurijuttuja, nähtävyyksiin liittyviä artikkeleita sekä matkailuun ja elokuviin liittyviä kokonaisuuksia. Sisältöjen kulmakivenä on paikallisuus: jokaisella maalla on oma toimituksensa ja freelance-kirjoittajien verkosto. Suomen toimitus johtaa pohjoismaista sisällöntuotantoa.

Kaikki verkkosisällöt julkaistaan sekä englanniksi että paikallisella kielellä. Sosiaalisen median sisällöt tuotetaan maakohtaisesti sekä paikallisella kielellä että englanniksi. Lisäksi yleisölle tuotetaan uutiskirjeitä.

## Organisaatio
Time Out Nordicsia johdetaan Suomesta käsin, ja sen General Managerina toimii Jussi Syväniemi. Sisällöistä vastaa Inka Khanji ja Suomea koskevia sisältöjä tuottaa muun muassa Antti Helin. Pohjoismaiden kaupallisesta myynnistä vastaa Charlotta Keränen.

## Lähteet

# MTV Uutiset – Helsinkiläiskaupunginosa maailman cooleimpien joukossa: https://www.mtvuutiset.fi/artikkeli/torille-brittijulkaisu-nosti-helsinkilaiskaupunginosan-maailman-yhdeksanneksi-cooleimmaksi/9228950
# Yle: https://yle.fi/a/74-20185603
# Helsingin Sanomat: https://www.hs.fi/helsinki/art-2000011516079.html
# HS Kulttuuri: https://www.hs.fi/kulttuuri/art-2000011246377.html
# Ikkunapaikka.fi – Time Out Nordics lanseerataan lokakuussa 2025: https://ikkunapaikka.fi/time-out-nordics-lanseerataan-lokakuussa-2025/
# Helsingin Sanomat (Taide): https://www.hs.fi/taide/art-2000011598539.html
Elias Salomonsson

**Elias Salomonsson** (s. 31. elokuuta 2004 Skellefteå, Ruotsi) on ruotsalainen jääkiekkoilija, pelipaikaltaan puolustaja. Salomonsson edustaa NHL-joukkue Winnipeg Jetsiä. Hänellä on sopimus joukkueen kanssa kauden 2026–2027 loppuun saakka.

Ennen NHL-uraansa Salomonsson edusti SHL:ssä pelaavaa kasvattajaseuraansa Skellefteå AIK:ta. Winnipeg Jets varasi hänet toisella kierroksella 55. varausvuorolla .

Salomonsson on pelannut 69 SHL:n runkosarjan ottelua. Näissä otteluissa hän on tehnyt viisi maalia ja 11 syöttöä eli yhteensö 16 tehopistettä. Salomonsson on pelannut 33 SHL:n ylempien pudotuspelien ottelua. Näissä otteluissa hän on tehnyt kaksi maalia ja kuusi syöttöä eli yhteensä kahdeksan tehopistettä. Hän voittanut yhden SHL:n mestaruuden. Salomonsson on pelannut kuusi NHL:n runkosarjan ottelua ilman tehopisteitä. 

## Huomautukset

## Lähteet
Valohait

**Valohait** (Etmopteridae) on piikkihaikaloihin kuuluva rustokalaheimo. Heimon lajeja tavataan syvistä vesistä kaikista lauhkeista ja lämpimistä valtameristä.

## Lajit ja anatomia
Valohaiden heimoon kuuluu neljä elossa olevaa sukua ja lähteestä riippuen 47–53 lajia. Näiden lisäksi tunnetaan fossiileita viidestä suvusta. Valohailajit ovat haiksi suhteellisen pienikokoisia ja ne kasvavat useimmiten korkeintaan 90 cm pitkiksi. Kalojen ruumiinrakenne on lieriömäinen tai hieman kyljistään litistynyt. Kuonon pituus vaihtelee pitkästä lyhyehköön. Valohailla on kaksi selkäevää, joiden kummankin edessä on piikki. Pyrstöevä on epäsymmetrinen ja peräevää ei ole. Heimon lajeilla on ruumiissa valoelimiä, jotka tuottavat valonsa bioluminesenssillä. Valohai ovat useimmiten väriltään tummia, lähes mustia.

## Levinneisyys ja elintavat
Valohailajeja tavataan lauhkeista ja lämpimistä vesistä niin Atlantista, Intian valtamerestä kuin Tyynestämerestäkin. Ne elävät lähellä pohjaa 100–4&nbsp;500 metrin syvyydessä merenpinnasta. Lajien ravintoa ovat pienet kalat, äyriäiset, pääjalkaiset ja piikkinahkaiset. Valohailajit synnyttävät eläviä poikasia ja poikasia on kerrallaan 3–20.

## Lähteet
Jean de Labadie

**Jean de Labadie** (1610–1674) oli ranskalainen mystikko.

Labadie oli kasvatettu Bordeaux’n jesuiittakoulussa, mutta saatuaan uskonnollisen herätyksen hän uskoi olevansa kutsuttu uudistamaan kirkkoa apostolisten periaatteiden mukaan. Hän luopui 1639 jesuiittojen veljeskunnasta ja aloitti kotimaassaan vapaan saarnatoiminnan. Vähitellen hän tutustui Jean Calvinin oppiin ja siirtyi reformoituun kirkkoon lopullisesti 1650. Pappina Genevessä 1659–1666 hän taisteli täydellisesti puhtaan seurakunnan puolesta vaatimalla ”seurakuntaa täysin eroon maailman” yhteydestä. Samalla hän yhä enemmän syventyi mystiseen mietiskelyyn ja tuhatvuotisen valtakunnan odotukseen.

Kun aatteilla ei kuitenkaan ollut maaperää Genevessä, hän siirtyi Alankomaihin, missä hän vaikutti useissa eri paikoissa seurakunnan puhdistamiseksi apostoliseen malliin. Tähän liittyi uusia haaveellisia aatteita, esimerkiksi omaisuuden yhteys, vapaat avioliitot, jumalanpalveluksen järjestely 1 Kor. 14:n mukaan. Näiden erikoisuuksien takia Labadie seurakuntalaisineen joutui vainon kohteeksi ja siirtyi useita kertoja uuteen paikkaan, kunnes hän kuoli Altonassa. Labadistien lahko sai vihdoin turvapaikan Friisinmaalta, jossa sillä oli vaikutusvaltaisia tukijoita. Seurakunta hajaantui lopullisesti 1744. Mystisiä ja separatistisia aatteita levisi kuitenkin Labadien hartauskirjojen kautta laajalti Saksaan ja Pohjoismaihin.

## Lähteet

## Aiheesta muualla
Liekinheitin (kappale)

**Liekinheitin** on laulaja Pete Parkkosen ja viulisti Linda Lampeniuksen kappale, jolla he osallistuivat vuoden 2026 Uuden Musiikin Kilpailuun. Kappale voitti kilpailun ja edustaa Suomea Eurovision laulukilpailussa 2026 Itävallassa.

## Työstö ja sisältö
Parkkonen ja Lampenius päätyivät tekemään yhdessä kappaletta, kun Lampenius oli ollut tekemässä kappaleen runkoa yhdessä Vilma Alina Lähteenmäen, Lauri Halavaaran ja Antti Riihimäen kanssa ja Lampenius oli pohtinut kenen kanssa kappale kuuluisi esittää. Lampenius päätyi pyytämään Parkkosta mukaan kappaleen tekoon.

## Julkaisu ja vastaanotto
Kappale julkaistiin 16. tammikuuta 2026, toisena vuoden 2026 Uuden Musiikin Kilpailun kappaleena. Kappaleen musiikkivideo saavutti ensimmäisen vuorokauden aikana yli 430&nbsp;000 katselukertaa Uuden Musiikin Kilpailun virallisella Youtube-kanavalla ja rikkoi samalla kilpailun edellisen ennätyksen, joka oli Erika Vikmanin ”Ich komme” -kappaleen hallussa lähes 300&nbsp;000 katselukerralla. Kappale oli vuoden 2026 Uuden Musiikin Kilpailun kappaleista ensimmäinen, joka saavutti miljoona katselukertaa kilpailun virallisella Youtube-kanavalla.

*Helsingin Sanomien* toimittajan Juuso Määttäsen mukaan sanoitukseltaan kappale on ”turvallista eroottista poppia”, mutta ”viulumelodiat ja -soolo nostavat kappaleen keskivertoa kiinnostavammaksi”.

## Listasijoitukset

## Lähteet

## Aiheesta muualla
* Kappaleen musiikkivideo (Uuden Musiikin Kilpailun virallinen Youtube-kanava)
* Kappaleen sanoitus
Scipion (1801)

**Scipion** oli Ranskan laivaston 74-tykkinen Téméraire-luokan linjalaiva.

## Valmistus

Alus tilattiin Lorientin telakalta, missä köli laskettiin 22. syyskuuta 1798. Alus laskettiin vesille 29. maaliskuuta 1801 ja otettiin palvelukseen syyskuussa.

## Palvelus
Alus  vallattiin 4. marraskuuta 1805 Trafalgarin taistelun jälkeen Cape Ortegalin edustalla. Se liitettiin Britannian kuninkaalliseen laivastoon nimellä *HMS Scipion*. Alus romutettiin 1819.

## Lähteet
*

### Viitteet
Impétueux (1803)

**Impétueux** oli Ranskan laivaston 74-tykkinen Téméraire-luokan linjalaiva.

## Valmistus

Alus tilattiin 31. toukokuuta 1798 Lorientin telakalta, missä köli laskettiin 22. syyskuuta. Alus laskettiin vesille 24. tammikuuta 1803 ja otettiin palvelukseen 26. maaliskuuta.

## Palvelus
Alus menetti 19. elokuuta 1806 mastonsa myrskyssä, minkä jälkeen se ajelehti aina 10. syyskuuta saakka. Britannian kuninkaallisen laivaston osasto ajoi alusta takaa Chesapeakenlahden suulla, jolloin alus ajoi karille 14. syyskuuta Cape Henryssä. Aluksen miehistö antautui, minkä jälkeen britit polttivat hylyn.

## Lähteet
*

### Viitteet
Régulus (1805)

**Régulus** oli Ranskan laivaston 74-tykkinen Téméraire-luokan linjalaiva.

## Valmistus

Alus tilattiin 5. huhtikuuta 1801 Lorientin telakalta, missä köli laskettiin heinäkuussa 1802. Alus laskettiin vesille 12. huhtikuuta 1805 ja otettiin palvelukseen 15. huhtikuuta.

## Palvelus
Alus poltettiin 7. huhtikuuta 1814 Girondella prikien *Malais*, *Javan* ja *Sans-Souci* kanssa, jotteivat alukset joutuisi Britannian kuninkaallisen laivaston valtaamiksi.

## Lähteet
*

### Viitteet
Jean-Jacques Rousseau (1795)

**Jean-Jacques Rousseau** oli Ranskan laivaston 74-tykkinen Téméraire-luokan linjalaiva.

## Valmistus

Alus tilattiin Toulonin laivastotelakalta, missä köli laskettiin syyskuussa 1794. Alus laskettiin vesille 21. heinäkuuta 1795 ja otettiin palvelukseen lokakuussa 1796.

## Palvelus
Alus nimettiin 2. joulukuuta 1802 uudelleen *Marengoksi*. Britannian kuninkaallinen laivasto valtasi aluksen 13. maaliskuuta 1806 Kap Verden edustalla, kun se oli palaamassa Linoisin osastossa Intian valtamereltä Ranskaan. Britannian kuninkaallinen laivasto antoi alukselle nimen *HMS Marengo*. Se muutettiin vankilaivaksi syyskuussa 1809 ja romutettiin marraskuussa 1816.

## Lähteet
*

### Viitteet
Sinikka Monte

**Sinikka Monte** (s. 27. huhtikuuta 2002 Kirkcaldy, Skotlanti, Yhdistynyt kuningaskunta) on suomalais-eteläafrikkalainen laulaja-lauluntekijä, joka on syntynyt Skotlannissa ja varttunut Itävallassa. Hän osallistui vuoden 2026 Uuden Musiikin Kilpailuun kappaleella ”Ready to Leave”. Kilpailussa Monte sijoittui viidennelle sijalle.

## Tausta
Sinikka syntyi vuonna 2002 Kirkcaldyssa, Skotlannissa, eteläafrikkalais-italialaisten ja suomalaisten vanhempien lapseksi. Vuonna 2006 hän muutti Itävaltaan. Sinikka on tehnyt musiikkia 12-vuotiaasta asti.

## Ura
Monte julkaisi ensimmäisen singlensä ollessaan 16-vuotias. 2019 julkaistun singlen *”It Ain't You”* tuotti itävaltalainen muusikko David Piribauer, joka on toiminut Alice Cooperin bändin rumpalina. Kappale ylsi semifinaaliin *International Songwriting* kilpailussa, johon osallistui 18&nbsp;000 kappaletta.

Ensimmäisen singlen jälkeen Monte julkaisi toisen singlensä ”Play Pretend”, ja löysi rinnalleen pitkäaikaisen luottotuottajan Florian "Flo" Spiesin. Hänen musiikkiaan on käytetty myös Netflixin reality-sarjassa *Love is Blind*.

Monte osallistui vuoden 2026 Uuden Musiikin Kilpailuun kappaleella ”Ready to Leave”, joka julkaistiin 20. tammikuuta 2026. Monte on kertonut hakeneensa jo vuoden 2025 Uuden Musiikin Kilpailuun ja hänen kappaleensa oli tuolloin päässyt kymmenen parhaan joukkoon.

## Vaikutteet
Monten esikuvana on toiminut Miley Cyrusin roolihahmo Hannah Montana, joka inspiroi Montea kirjoittamaan omia kappaleitaan. Ensimmäisen kappaleensa Monte kirjoitti 12-vuotiaana. Hän on saanut inspiraatiota myös Ariana Grandesta. Aiemmin hän on listannut kolmena häneen vaikuttaneena artistina Labyrinthin, Rayen ja PVRISin.

## Yksityiselämä
Sinikka Monten äiti Emilia on toiminut hänen managerinaan. Hänellä on pikkuveli Lauri, joka on säestänyt Sinikkaa tämän keikolla. Sinikan isoäiti on Rauman entinen kulttuuritoimenjohtaja Riitta Tohkala.

## Lähteet
Adamuz

**Adamuz** on Espanjan kunta Córdoban maakunnassa Andalusiassa. Kunnan pinta-ala on 335 neliökilometriä, ja vuonna 2024 siellä oli 4&nbsp;088 asukasta.

Adamuz sijaitsee Sierra Morenan vuoriston aluskukkuloilla, ja kunnan alueella on myös itsehallinnollinen Algallarínin kylä. Maatalous on Adamuzin tärkein taloudenala, ja se on tunnettu erityisesti oliiviöljystään. Montoro-Adamuzin oliiviöljy on saanut Euroopan unionilta suojatun alkuperänimityksen aseman.

## Lähteet
Courageux (1806)

**Courageux** oli Ranskan laivaston 74-tykkinen Téméraire-luokan linjalaiva.

## Valmistus

Alus tilattiin 15. toukokuuta 1801 Lorientin telakalta, missä köli laskettiin heinäkuussa 1802. Alus oli nimetty 7. tammikuuta 1802 *Alcideksi* ja oli 22. tammikuuta 1802 saanut nimen *Courageux*. Se laskettiin vesille 3. helmikuuta 1806 ja otettiin palvelukseen 8. huhtikuuta.

## Palvelus
Alus poistettiin palveluksesta helmikuussa 1817 Brestissä ja alusluettelosta 1827. Se muutettiin merimiesten vastaanottoproomuksi () Brestiin. Alus todettiin käyttökelvottomaksi 16. maaliskuuta 1831 ja romutettiin 1831–1832.

## Lähteet
*

### Viitteet
Spartiate (1798)

**Spartiate** oli Ranskan laivaston 74-tykkinen Téméraire-luokan linjalaiva.

## Valmistus

Alus tilattiin Toulonin laivastotelakalta, missä köli laskettiin marraskuussa 1794. Alus laskettiin vesille 24. marraskuuta 1798 ja otettiin palvelukseen maaliskuussa 1798.

## Palvelus
*HMS Thetis* ja *HMS Vanguard* valtasivat aluksen 2. elokuuta 1798 Abukirin taistelussa. Britannian kuninkaallinen laivasto antoi alukselle nimen *HMS Spartiate*. Se muutettiin proomuksi elokuussa 1842 Plymouthissa. Alus romutettiin toukokuussa 1857.

## Lähteet
*

### Viitteet
Duguay-Trouin (1800)

**Duguay-Trouin** oli Ranskan laivaston 74-tykkinen Téméraire-luokan linjalaiva.

## Valmistus

Alus tilattiin Rochefortin laivastotelakalta, missä köli laskettiin 15. marraskuuta 1794. Alus laskettiin vesille 15. maaliskuuta 1800 ja otettiin palvelukseen 14. huhtikuuta 1801.

## Palvelus
Alus vallattiin 4. marraskuuta 1805 Trafalgarin taistelun jälkeen Cape Ortegalin edustalla. Britannian kuninkaallinen laivasto antoi alukselle nimen *HMS Implacable*.

## Lähteet
*

### Viitteet
Tanskan kansanäänestys Tanskan Länsi-Intian myynnistä 1916

Tanskassa järjestettiin **kansanäänestys [[Tanskan Länsi-Intia|Tanskan Länsi-Intian]] myynnistä** 14. joulukuuta 1916. Kyseessä oli ensimmäinen Tanskassa järjestetty kansanäänestys, joka oli luonteeltaan neuvoa-antava. Äänioikeus oli myös naisilla ja palvelusväellä, mutta Tanskan Länsi-Intian asukkaat eivät sen sijaan saaneet äänestää.

## Tausta ja kampanjointi
Yhdysvallat ja Tanska olivat neuvotelleet Tanskan Länsi-Intian myynnistä jo 1867 ja uudelleen 1902, mutta tuloksetta. Panaman kanavan avautumisen jälkeen vuonna 1913 Yhdysvaltojen kiinnostus Karibiaa kohtaan lisääntyi merkittävästi. Vuonna 1916 maat pääsivät yhteisymmärrykseen saarten myynnistä ja sen vahvistava sopimus allekirjoitettiin 4. elokuuta. Myyntihinnaksi sovittiin 25 miljoonaa Yhdysvaltain dollaria. Sopimuksen hyväksymisestä järjestettiin Tanskan osalta vielä kansanäänestys, koska Tanskan perustuslain mukaan suvereniteettia käsittelevissä asioissa pitää järjestää kansanäänestys.

Kansanäänestyksessä Venstre ja konservatiivinen kansanpuolue kampanjoivat myyntiä vastaan.

## Tulokset

Huomionarvoista on se, että tarkkaa äänioikeutettujen määrää ei tiedetä, mutta sellaiseksi arvioidaan 1,2 miljoonaa.

Saint Croix'lla järjestettiin epävirallinen kansanäänestys, jossa suurin osa kannatti saarten myyntiä Yhdysvalloille.

## Jälkipyykki
Tanskan Länsi-Intia siirtyi Yhdysvalloille 31. maaliskuuta 1917 ja saarten uudeksi nimeksi tuli Yhdysvaltain Neitsytsaaret.

## Lähteet
Kiinteistö Oy Kaapelitalo

**Kiinteistö Oy Kaapelitalo** on Helsingin kaupungin omistama kiinteistöyhtiö, joka on perustettu vuonna 1991. Yhtiö omistaa, peruskorjaa ja vuokraa vanhoja teollisuusrakennuksia taiteen ja kulttuurin toimijoille.

## Historia
Helsingin kaupunki perusti Kiinteistö Oy Kaapelitalon syksyllä 1991. Yhtiö sai seuraavana vuonna omistukseensa Ruoholahdessa sijaitsevan Kaapelitehtaan.

Vuonna 2007 Helsingissä oli noin 300 kuvataiteilijaa, joilla ei ollut työtilaa. Tilaa tarvittiin myös sirkustaiteilijoille ja taidekouluille, sillä Kaapelitehdas oli täynnä. Suvilahtea harkittiin uusiksi kulttuuritiloiksi. Suvilahden voimala oli Helsingin Energian hallinnassa. Kun rakennusten käyttö loppui, Helsingin kaupunginjohtaja Jussi Pajunen asetti keväällä 2007 työryhmän miettimään niille uutta käyttöä. Ryhmä esitti, että tilat kunnostettaisiin kulttuurikäyttöön ja että ne siirtyisivät Kiinteistö Oy Kaapelitalon alaisuuteen. Profiililtaan paikasta tulisi Kaapelitehdasta edistyksellisempi. Ryhmän mukaan paikkaa voisi käyttää esimerkiksi esitys-, näyttely- ja kokoontumistoimintaan, opetukseen ja koulutukseen ja pienimuotoiseen yritys- ja mediatoimintaan. 

Vuonna 2008 Kaapeli sai haltuunsa Suvilahden vanhan energiantuotantoalueen ja teki siitä Suvilahden kulttuurikeskuksen. 

2010-luvulla Kaapelin toimitusjohtajana toimi Stuba Nikula. Hänen seuraajansa Petri Sirviö toimi tehtävässä noin vuoden.

Vuonna 2015 Kiinteistö Oy Kaapelitalolle myönnettiin 1,96 miljoonaa euroa EU-tukea hankkeeseen, joka keskittyi eurooppalaisten taide- ja kulttuuriorganisaatioiden liiketoimintamallien kehittämiseen. Sirviön seuraajana aloitti Kai Huotari. Jätkäsaaren L3-makasiini varattiin Kaapelitehtaan käyttöön, jolla oli vuosi aikaa miettiä käyttöä tilalle.

Toinen Helsingin kaupungin omistama yhtiö, aiemmin Lasipalatsia hallinnoinut Lasipalatsin Mediakeskus Oy, siirrettiin vuonna 2017 apporttijärjestelynä Kiinteistö Oy Kaapelitalon omistukseen. Sittemmin Kaapelin Mediakeskus Oy:ksi nimetty yhtiö vastaa Kaapelitehtaan Kahvibaarista, Tehtaanmyymälästä ja infopisteestä.

Vuonna 2019 Kaapeli osti lääkeyhtiö Orionin entisen pääkonttorin ja lääketehtaan, joka sijaitsi Vallilassa osoitteessa Nilsiänkatu 10.

Vuonna 2021 Kaapelitehtaan yhteyteen valmistui Tanssin talo, jonka pinta-ala on 6800 neliömetriä. Rakennushankkeen kustansivat Jane ja Aatos Erkon säätiö, Helsingin kaupunki, Kaapeli ja valtio.

## Organisaatio
Helsingin kaupunki omistaa Kiinteistö Oy Kaapelitalo -yhtiön. Yhtiön toimitusjohtaja on Kai Huotari.

Kaapelin tytäryhtiö Kaapelin Mediakeskus Oy tarjoaa palveluita konsernin tilojen kävijöille ja vuokralaisille.

## Toiminta
Yhtiö hallinnoi ja peruskorjaa Helsingissä joukkoa vanhoja teollisuuskiinteistöjä, joiden yhteispinta-ala oli vuonna 2019 noin 100 000 neliömetriä. Se vuokraa tilojaan taiteen, kulttuurin ja luovan teollisuuden toimijoille. 

Kaapelin tiloja ovat:
*Kaapelitehdas
*Nilsiänkatu 10
*Suvilahti

## Lähteet
Dostluk

**Dostluk** on kaupunki Lebapin maakunnan Döwletlin piirikunnassa Turkmenistanissa. Se sijaitsee Amudarjan oikeanpuoleisella rannalla 240 kilometriä maakunnan pääkaupungista Türkmenabatista kaakkoon. Vuoden 2022 väestönlaskennan mukaan kaupungissa oli 13&nbsp;655 asukasta.

Uzbekistanin Qarshin keidasalueelle johtavan kastelukanavan alkupäähän rakennetusta Dostlukista tuli kaupunkimainen taajama vuonna 1967, piirikeskus vuonna 1979 ja kaupunki vuonna 2016. Dostlukin piiri nimettiin Beýik Türkmenbaşyn piirikunnaksi vuonna 2003. Se liitettiin Döwletlin piirikuntaan vuonna 2017. Döwletlin piirikunta lakkautettiin vuonna 2022, mutta perustettiin uudelleen vuonna 2025.

Dostlukin kautta kulkee Kerkin ja Termizin välinen rautatie. Se on muun muassa puuvillan viljelyyn ja lampaanhoitoon erikoistuneen maatalousalueen keskus, jossa on lähinnä erilaisia palveluja.

## Lähteet